《清音洞》
宋代·黄非熊

群山如削水如渑，一洞清音气味凝。
风送松声归远壑，日移猿味下垂藤。
林僧倚杖看泉脉，野客横琴坐石稜。
回首碧岩钟动处，云台犹在最高层。

作者简介：黄非熊，福建永福（今福建永泰）人，自号南溪处士。仁宗庆历间读书三岛村，得方广岩之胜，作十咏传于世。事见明万历《福州府志》卷五。今录诗十首。